Sjiisk Bundesdai

A Sjiisk Bundesdai as det parlament faan Sjiisklun. Hi woort direkt faan't fulk weelet. A Bundesdai weelet at regiarang. Diar wurd a gesetsen maaget. 

 Wool 
300px|left

A Sjiisken weele mä tau stemen:
 Mä det iarst stem woort en kandidoot ütj di aanj woolkreis weelet. Hoker a miast stemen feit, sat (bal) seeker uun a Bundesdai. At jaft 299 woolkreiser (Stant:2021), an so sat diar knaap 299 direkt weelet politikern.
 Mä det naist stem woort en partei weelet, an jo ööder 299 mandaaten wurd diarefter ferdiald, hüföl prosenten det enkelt partei uffüngen hää.
 Nü komt det oober flooksis föör, dat en partei muar iarst stemen füngen hää, üs hör efter a naist stemen eegentelk tustun. Jodiar auerhingin mandaaten wurd do weder ütjglikt mä ütjgliksmandaaten. Diaram seed diar muar üs 598 politikern uun't parlament; efter't Bundesdaiswool 2021 wiar't 736. Detdiar reegel as sodenang feranert wurden, dat diar ei muar direkt weelet kandidooten uun't parlament iinkem, üs hör partei efter a naist stemen tustun. Diaram hää det parlament efter a Bundesdaiswool 2025 man muar 630 steeden.
 Normoolerwiis skal arke partei tumanst 5% faan a stemen uffu, am iin uun't parlament tu kemen. Ian ütjnoom as a SSW, auer hi en manertaalpartei as. En ööder ütjnoom as en partei, diar tumanst trii direkt mandaaten wonen hää.

 Luke uk diar 

Kategorie:Sjiisklun
Kategorie:Politiik
Kategorie:Tjiisk Bundesdai